|  |  |  |
| --- | --- | --- |
| **1** | **Language** | fi\_FI |
| **2** | **Destinations** | Jyvaskyla |
| 3 | Category | What to See & Do |
| 4 | Destination | Jyväskylä |
| 5 | Country | Suomi |
| 6 | Content name | Tekemistä ja näkemistä Jyväskylässä |
| 7 | Destination ID | www.hotels.com/de473147 |
| 8 | Introduction | Jyväskylässä aika ei käy pitkäksi. Kaupungissa on runsaasti tekemistä sekä kulttuurin että liikunnan ystäville, ja vilkkaassa opiskelijakaupungissa takaa myös monipuolisen ravintoloiden ja yökerhojen valikoiman. Tutustu Alvar Aallon kauneimpiin luomuksiin arkkitehtuurikierroksella tai vieraile yhdessä Jyväskylän monista kiehtovista museoista. Urheilullisemmat matkailijat voivat suunnata yhteen Jyväskylän kolmesta hiihtokeskuksesta, joissa on mahdollisuus kokeilla erilaisia aktiviteetteja niin kesäisin kuin talvisin. |
| 9 | Paragraph 1 heading | Arkkitehtuurikierros Alvar Aallon jalanjäljissä |
| 10 | Paragraph 1 text | Jyväskylässä on mahdollisuus tutustua Alvar Aallon suunnittelemiin rakennuksiin hänen uransa kaikilta vaiheilta. Kaupungin matkailuneuvonnasta voit varata myös erityisiä Alvar Aalto -kaupunkikierroksia, joilla pääset tutustumaan pätevän oppaan opastuksella tarkemmin rakennusten historiaan ja arkkitehdin visioon. Vaihtoehtoisesti voit lähteä tutkimaan kaupunkia itsenäisesti. Tärkeimpiä vierailukohteita ovat etenkin Jyväskylän työväentalo, Aira-talo, Muuramen kirkko, Säynätsalon kunnantalo, Viitatorni, Jyväskylän yliopiston päärakennus ja ylioppilastalo, Keski-Suomen museo sekä tietenkin Alvar Aalto -museo, jonne on mukava pistäytyä kiehtovan kävelyretken päätteeksi. |
| 11 | Para 1 venue 1 name | Alvar Aalto -museo |
| 12 | Para 1 venue 1 address | Alvar Aallon katu 7, 40600 Jyväskylä, Suomi |
| 13 | Para 1 venue 1 contact number | +358 14 266 7113 |
| 14 | Para 1 venue 1 URL | http://www.alvaraalto.fi |
| 15 | Para 1 venue 2 name | Muuramen kirkko |
| 16 | Para 1 venue 2 address | Sanantie 7, 40950 Muurame, Suomi |
| 17 | Para 1 venue 2 contact number | +358 14 373 1025 |
| 18 | Para 1 venue 2 URL | http://www.muuramensrk.fi/ |
| 19 | Paragraph 2 heading | Museoita ja maailmanperintökohteita |
| 20 | Paragraph 2 text | Jyväskylän seudun tärkeimpiin nähtävyyksiin kuuluvat ehdottomasti maailmankuulut ja Unescon maailmanperintökohteiden listallekin lisätyt Petäjäveden vanha puukirkko sekä tutkimusasemana toiminut Oravivuoren kolmiomittaustorni. Jyväskylässä vieraillessa kannattaa kuitenkin piipahtaa myös yhdessä kaupungin monista mielenkiintoisista museoista. Ehkä kiinnostavimmat kokoelmat löytyvät Keski-Suomen museosta, jonka perusnäyttely keskittyy alueen historiaan. Muita kiehtovia vierailukohteita ovat esimerkiksi alueen luonnonperintöä esittelevä Keski-Suomen luontomuseo sekä Hankasalmen museokylä. Hankasalmen kirkonkylässä sijaitseva museokylä esittelee kylien vuosisataista historiaa rakennusten, esineiden ja valokuvien kautta. Museon vetonauloihin kuuluvat mm. 1700-luvulta peräisin oleva puinen tuulimylly sekä upea savutupa. |
| 21 | Para 2 venue 1 name | Keski-Suomen museo |
| 22 | Para 2 venue 1 address | Alvar Aallon katu 7, 40700 Jyväskylä, Suomi |
| 23 | Para 2 venue 1 contact number | +358 14 266 4346 |
| 24 | Para 2 venue 1 URL | http://www.jyvaskyla.fi/keskisuomenmuseo |
| 25 | Para 2 venue 2 name | Hankasalmen museokylä |
| 26 | Para 2 venue 2 address | Kirkkorannantie 2, 41520 Hankasalmi, Suomi |
| 27 | Para 2 venue 2 contact number | - |
| 28 | Para 2 venue 2 URL | http://hankasalmenkotiseutuyhdistys.fi |
| 29 | Paragraph 3 heading | Jyväskylän kauneimmat luontokohteet |
| 30 | Paragraph 3 text | Varaa hieman aikaa kierrokselle Jyväsjärven ympäri. Järveä kiertää erinomaisesti suunniteltu kevyen liikenteen väylä, Rantaraitti, jolla voit ihastella maisemia jalkaisin, polkupyörällä tai rullaluistimilla. Keskustan tuntumassa sijaitseva Lehtisaari puolestaan tarjoaa monenlaisia aktiviteetteja sekä kauniit puitteet uida ja ottaa aurinkoa kesäisin. Hieman kauempana kaupungista kulkevat seudun monet luontopolut. Yksi kauneimmista poluista vie Korpilahden Vaarunvuorille, joilta avautuvat upeat maisemat Päijänteelle. Tourujoen luontopolku on yksi lyhyimmistä reiteistä, mutta sillä riittää näkemistä aina jyrkistä jokirannoista jylhiin rinteisiin ja lehtoon. Lintubongareita kiinnostavat myös Jyväskylän lintutornit, joista on mahdollista nähdä useita lajeja sekä seurata muuttolintujen matkaa. Seudun yli 300 järveä puolestaan kutsuvat kalastamaan ja polskimaan kauniilla kesäsäällä. Hieman ohjatumpia aktiviteetteja löydät, kun suuntaat nauttimaan alueen kolmen hiihtokeskuksen tarjonnasta. |
| 31 | Para 3 venue 1 name | Laajis |
| 32 | Para 3 venue 1 address | Laajavuorentie 15, 40740 Jyväskylä, Suomi |
| 33 | Para 3 venue 1 contact number | +358 20 743 6436 |
| 34 | Para 3 venue 1 URL | http://www.laajis.fi/ |
| 35 | Para 3 venue 2 name | Lehtisaari |
| 36 | Para 3 venue 2 address | Viitaniementien kääntöpaikka, 40720 Jyväskylä, Suomi |
| 37 | Para 3 venue 2 contact number | +358 50 595 3947 |
| 38 | Para 3 venue 2 URL | http://www.lehtisaarenkesakoti.net |
| 39 | Paragraph 4 heading | Rentoudu kylpylöissä ja liikuntakeskuksissa |
| 40 | Paragraph 4 text | Jyväskylä on liikuntakaupunki, ja alueella toimii useita rentouttavia kylpylöitä sekä liikuntapalveluita tarjoavia keskuksia. Liikuntakeskus Hutunki on urheilijan paratiisi, jossa voi harrastaa kaikenlaisia lajeja sulkapallosta tennikseen ja squashiin. Isommalla porukalla voi pistää pystyyn myös sähly-, salibandy- tai koripallomatsin. Tarjolla on lisäksi 18-ratainen minigolf sekä Keski-Suomen suurin keilahalli. Golfia pääset pelaamaan aidoilla viheriöillä Laukaan, Muuramen, Hankasalmen ja Sippulanniemen golfkentillä. Jyväskylän kylpylähotelleissa voit rentoutua ihanissa altaissa ja hoidoissa. Tarjolla on toki myös monenlaisia aktiviteetteja Rantasipi Laajavuoren hohtokeilauksesta Kylpylähotelli Peurungan curlinghalliin. Testaa myös lasten rakastama Peurungan hurja vesilukumäki. |
| 41 | Para 4 venue 1 name | Liikuntakeskus Hutunki |
| 42 | Para 4 venue 1 address | Reinontie 7, 40800 Jyväskylä, Suomi |
| 43 | Para 4 venue 1 contact number | +358 10 432 2200 |
| 44 | Para 4 venue 1 URL | http://www.hutunki.fi |
| 45 | Para 4 venue 2 name | Kylpylähotelli Peurunka |
| 46 | Para 4 venue 2 address | Peurungantie 85, 41340 Laukaa, Suomi |
| 47 | Para 4 venue 2 contact number | +358 20 751601 |
| 48 | Para 4 venue 2 URL | http://www.peurunka.fi |
| 49 | Paragraph 5 heading |  |
| 50 | Paragraph 5 text |  |
| 51 | Para 5 venue 1 name |  |
| 52 | Para 5 venue 1 address |  |
| 53 | Para 5 venue 1 contact number |  |
| 54 | Para 5 venue 1 URL |  |
| 55 | Para 5 venue 2 name |  |
| 56 | Para 5 venue 2 address |  |
| 57 | Para 5 venue 2 contact number |  |
| 58 | Para 5 venue 2 URL |  |