|  |  |  |
| --- | --- | --- |
| **1** | **Language** | fi\_FI |
| **2** | **Destinations** | Berlin |
| 3 | Category |  |
| 4 | Destination | Berliini |
| 5 | Country | Saksa |
| 6 | Content name | Matkailijan Berliini: käytännön tietoa ja parhaat vierailukohteet |
| 7 | Destination ID | www.hotels.com/de1437809 |
| 8 | Introduction | Saksan pääkaupunki tunnetaan etenkin historiallisesta perinnöstään, mutta myös kansainvälisestä väestöstään, vilkkaasta yöelämästään ja lukemattomista kulttuurinähtävyyksistään. Berliini on jatkuvassa murroksessa, sillä kylmän sodan aikana jaettu kaupunki on luonut uutta identiteettiään niin modernin arkkitehtuurin kuin vapaamielisen elämäntavan kautta. Monikansallista väestöä heijastelee myös Berliinin ainutlaatuisen monipuolinen ruokakulttuuri. Yksi Euroopan suurimmista kaupungeista on myös yllättävän helppo ottaa haltuun tehokkaan joukkoliikenteen avulla. Berliinissä voit olla oma itsesi, ja juuri siksi Berliinissä onkin niin kotoisaa. |
| 9 | Best time to travel | Kesä on ehdottomasti paras vuodenaika vierailla Berliinissä. Kaupungin puistot heräävät kukkaloistoon, ja Berliinin terassi- ja ulkokahvilakulttuuri on vilkkaimmillaan. Ota kuitenkin huomioon, että lomasesongin aikana matka kannattaa varata jo hyvissä ajoin. Talvisin Berliinissä voi olla melko kylmä, sillä lämpötilat laskevat usein nollan alapuolelle. Kaupungin lukemattomat museot pitävät kuitenkin kiireisenä myös talviaikaan. Talvisin Berliiniin on mahdollista matkustaa myös huomattavasti kesän sesonkiaikaa edullisemmin. |
| 10 | Not to miss | Berliinissä matkailijalle löytyy todella runsaasti tekemistä ja nähtävää, mutta mikäli olet ensimmäistä kertaa kaupungissa, älä ainakaan jätä väliin vierailua kaupungin historian tärkeimmillä maamerkeillä, joihin lukeutuvat Brandenbugin portti, Checkpoint Charlie ja Berliinin muurin East Side Gallery. Myös Berliinin parlamenttirakennuksessa eli Reichtagissa vierailua varten kannattaa varata muutama tunti. Rakennuksesta avautuvat uskomattomat näköalat kaupungin ylle. Älä myöskään unohda Berliinin lukemattomia museoita. Museosaaren eli Museumsinselnin alue lukeutuu myös UNESCOn maailmanperintökohteisiin. |
| 11 | Getting around | Berliinissä on tällä hetkellä kaksi kansainvälistä lentoasemaa, Tegel (TXL) sekä Schönefeld (SXF), joilta molemmilta on helpot julkisen liikenteen yhteydet keskustaan. Berliinin keskustaan voit tutustua kätevästi myös jalan, mutta kaupungissa on onneksi myös erittäin tehokas ja toimiva julkisen liikenteen verkosto. Maanalainen U-Bahn, bussit, raitiovaunut, lähiöjuna S-Bahn ja lautat vievät kaikkialle kaupungissa helposti ja edullisesti. Mikäli olet suuntaamassa keskustan ulkopuolelle, S-Bahn on yleensä nopein vaihtoehto, kun taas keskustan alueella U-Bahn vie helposti seuraavalle nähtävyydelle. |
| 12 | Cuisine | Monikulttuurisen Berliinin ravintolat tarjoavat lähes kaikkea mahdollista perinteisistä saksalaisherkuista etnisiin erikoisuuksiin. Ruoka on myös melko edullista, ja useimmissa perinteisissä pubeissa eli Brauhäusereissa syöt hyvin vain muutamalla eurolla. Tunnetuimpia Berliinin erikoisuuksia ovat Bouletten-lihapullat sekä Currywurst-makkara. Kokeile myös perunapannukakkuja ja tietenkin Pfannkucheneita eli maailmankuuluja berliininmunkkeja. Kaupungin laajan turkkilaisväestön kojuilla voit nautiskella erinomaisista kebabeista. Kasvissyöjien kannattaa suunnata etenkin kaupungin moniin aasialaisiin tai Lähi-idän herkkuja tarjoaviin ravintoloihin, sillä saksalainen keittiö perustuu pitkälti liharuokiin. |
| 13 | Customs and etiquette | Saksa on Euroopan sydän ja suomalaisille tapakulttuuriltaan helppo kohde. Saksalaiset arvostavat perinteisesti järjestystä ja tehokkuutta, ja esimerkiksi julkinen liikenne kulkeekin aina ajallaan. Berliini on kuitenkin muuta Saksaa vapaamielisempi. Vapaamielisessä kaupungissa myös seksuaaliset vähemmistöt ovat avoimesti esillä. Berliinissä toimitaan pitkälti kuin Suomessa. Kaupoissa ei tingitä, mutta torilla pieni tinkiminen on mahdollista. Ravintoloissa palvelu kuuluu laskun hintaan, mutta on silti kohteliasta pyöristää laskun summaa ylöspäin noin 5 - 10 prosenttia. |
| 14 | Population | 3 420 000 |
| 15 | Spoken languages | Saksa, turkki, englanti, puola |
| 16 | Electrical | 230 V, 50 Hz, pistoketyypit C ja F |
| 17 | Phone calling code | +49 30 |
| 18 | Emergency number | 112 |