|  |  |  |
| --- | --- | --- |
| **1** | **Language** | fi\_FI |
| **2** | **Destinations** | Kuopio |
| 3 | Category |  |
| 4 | Destination | Kuopio |
| 5 | Country | Suomi |
| 6 | Content name | Järvi-Suomen kaunista luontoa ja vilkasta torielämää Kuopiossa |
| 7 | Destination ID | www.hotels.com/de480966 |
| 8 | Introduction | Kuopio on paikallisten mielestä maailman napa, ja kaupungissa riittääkin nähtävää ja tekemistä. Vilkkaan torielämän ja Kallaveden kauniiden järvimaisemien lisäksi Kuopiossa on runsaasti kulttuuria, tapahtumia, mielenkiintoista arkkitehtuuria, liikuntamahdollisuuksia sekä runsaasti ravintolatarjontaa ja vilkasta yöelämää. Ei olekaan ihme, että Kuopio on yksi Suomen suosituimmista matkakohteista. Kuopioon pääset helposti kaikkialta Suomesta joko junalla, linja-autolla, lentäen, omalla autolla tai jopa veneellä. Vietä unohtumaton loma koko perheen voimin kauniissa Kuopiossa. |
| 9 | Best time to travel | Kuopio on parhaimmillaan kesällä. Kauniilla säällä torielämä on vilkkaimmillaan ja Kallavesi sekä Kuopion seudun monet luontokohteet kutsuvat nauttimaan upeista maisemista. Kaupungin tunnetut kulttuuri- ja rock-festivaalit on ajoitettu kesäaikaan, ja myös ravintoloiden terassit heräävät eloon pitkän talven jälkeen. Kuopion lähistön kolme laskettelukeskusta tarjoavat kuitenkin myös runsaasti talvipuuhaa. Talvisin Kuopion seudulla järjestetään lisäksi maailmanluokan urheilutapahtumia, kuten mäkihypyn maailmancup. Myös Kuopion monipuolinen museo- ja kulttuuritarjonta palvelee matkailijoita läpi vuoden. |
| 10 | Not to miss | Kuopion sydän on kaupungin keskustassa sijaitseva Kuopion tori eli paikallisten mukaan ”mualiman napa”. Kuopion loma ei ole täydellinen, ellet piipahda torilla aistimassa savolaisen lupsakkaa tunnelmaa ja tietenkin maistamassa kuuluisaa kalakukkoa ja paistettuja muikkuja. Puijon torni on Kuopion maamerkki, jonka huipulta avautuvat upeat näkymät kaupunkiin ja Kallavedelle. Piipahda samalla ihastelemassa Puijon luonnonsuojelualueen kaunista luontoa. Jos olet Kuopiossa talvisaikaan, käy katsomassa myös maailmanluokan talviurheilukilpailuja Puijolla. Jos jaksat vielä ulkoilla, lähde myös lenkkeilemään pitkin upeaa Saaristokatua ja ihailemaan Kuopion kauneimpia järvimaisemia. |
| 11 | Getting around | Kuopioon on todella helppo tulla. Jos liikut omalla autolla, kaupunkiin kulkee Helsingin ja Lapin suunnasta valtatie 5. Kuopion lentoasemalle (KUO) on puolestaan mahdollista saapua lentäen. Kuopion lentoasemalta kaupungin keskustaan on noin 14 kilometriä, ja matka kentältä hotellille taittuu kätevästi taksilla, bussilla tai vuokra-autolla. Kuopion ja Helsingin välillä kulkee päivittäin myös useita junavuoroja, kun taas linja-autolla Kuopioon pääsee kätevästi mistä päin Suomea tahansa. Mikäli olet liikkeellä omalla veneellä, Kuopiossa on useita vierassatamia sekä vesireittejä, joita pitkin pääset vaikka Itämerelle saakka Saimaan kanavan kautta. Kaupungin keskusta-alueella liikkuminen on helpointa jalan, mutta Kuopion seudulla on myös kattava verkosto paikallisliikenteen bussilinjoja. |
| 12 | Cuisine | Kuopion tunnetuimmat ruokalajit ovat ehdottomasti kalakukko ja paistetut muikut. Kalakukko valmistetaan leipomalla ruisjauhosta kuori, joka täytetään yleensä kalalla ja siankyljellä. Jälkiruoaksi voit kokeilla myös rättänää eli mustikkakukkoa. Se valmistetaan kalakukon tapaan ruisjauhokuoresta, mutta kalan sijaan täytteenä on mustikoita. Paistetut muikut ovat toinen suursuosikki, ja aidoimmat muikut kuuluu syödä perunamuusin kanssa. Mikäli savolaiset perinneruoat ovat jo tulleet tutuiksi, voit kokeilla Kuopiossa myös monenlaisia kansainvälisen keittiön makuja. Luonnon läheisyys näkyy kaupungin ravintolatarjonnassa, ja raaka-aineet ovat tyypillisesti tuoreita ja paikallisia. |
| 13 | Customs and etiquette | Savolaisia kuvataan yleensä lupsakoiksi, ja Kuopiossa pääsetkin tutustumaan puheliaisiin ja huumorintajuisiin paikallisiin. Savolaiset ovat myös erittäin vieraanvaraisia, joten alueella on ilo matkustella. Löydät aina innokkaita juttukumppaneita, joten osallistu rohkeasti mukaan paikallisten jutusteluun torilla ja terasseilla. Ostoksilla ja ravintoloissa Kuopiossa pätevät samat tavat kuin muuallakin maassa. Toreilla pieni tinkiminen jopa kuuluu, mutta kaupoissa ei hinnasta lähdetä neuvottelemaan. Ravintoloissa ei ole pakko jättää tippiä, mutta hyvästä palvelusta on toki kohteliasta jättää muutama kolikko. Tarjoilijakin varmasti ilahtuu. |
| 14 | Population | 111 000 |
| 15 | Spoken languages | Suomi |
| 16 | Electrical | 230 V, 50 Hz, pistoketyypit C ja F |
| 17 | Phone calling code | +358 17 |
| 18 | Emergency number | 112 |