|  |  |  |
| --- | --- | --- |
| **1** | **Language** | fi\_FI |
| **2** | **Destinations** | Joensuu |
| 3 | Category | City Guide |
| 4 | Destination | Joensuu |
| 5 | Country | Suomi |
| 6 | Content name | Matkaopas Joensuuhun: parhaat nähtävyydet ja luonnon rauhaa |
| 7 | Destination ID | www.hotels.com/de483449 |
| 8 | Introduction | Järvi-Suomen sydämessä sijaitseva Joensuu tarjoaa suomalaisen pikkukaupungin idyllistä vilinää sekä upeita maisemia luonnon keskellä. Joensuussa karjalaisten iloinen puheliaisuus yhdistyy historiaan, kulttuurielämyksiin ja luonnon ihmeisiin. Tsaari Nikolai I:n vuonna 1848 perustama kaupunki on myös Pohjois-Karjalan maakunnan kasvava keskus, sekä alueen kaupan, talouden, koulutuksen ja teknologian sydän. Joensuussa koet kaiken, mitä kotimaanmatkalta voi kaivata. |
| 9 | Paragraph 1 heading | Keskustan kulttuurinähtävyyksiä |
| 10 | Paragraph 1 text | Joensuun molemmat museot, Taidemuseo ONNI ja Pohjois-Karjalan museo sijaitsevat aivan kaupungin keskusta-alueella. Peruskokoelmien ohella museoissa pääsee ihailemaan myös vaihtuvia näyttelyitä. Pohjois-Karjalan museo keskittyy alueen kulttuurihistorian tallentamiseen ja esittelee mielenkiintoisia esineitä ja valokuvia. Maailman pohjoisin ja Suomen ainoa trooppinen perhospuutarha Botania puolestaan kätkee sisäänsä trooppisia ja subtrooppisia kasveja sekä upeita värikkäitä perhosia. Muihin keskustan nähtävyyksiin lukeutuvat Taitokorttelin kulttuuri- ja käsityökeskus, jonka monipuoliset näyttelyt ja tapahtumat houkuttelevat vierailijoita viihtymään ainutlaatuiseen puutalomiljööseen, sekä Ortodoksinen kulttuurikeskus, Jokiasema sekä Artpark Hasanniemi, jossa voit viettää tekemisen täyteisen päivän eläinten, kesäteatterin ja kansantaiteen parissa. |
| 11 | Para 1 venue 1 name | Pohjois-Karjalan museo |
| 12 | Para 1 venue 1 address | Koskikatu 5, 80100 Joensuu, Suomi |
| 13 | Para 1 venue 1 contact number | +358 13 267 5222 |
| 14 | Para 1 venue 1 URL | www.joensuu.fi/pohjoiskarjalanmuseo |
| 15 | Para 1 venue 2 name | Botania – Kasvitieteellinen puutarha |
| 16 | Para 1 venue 2 address | Heinäpurontie 70, 80110 Joensuu, Suomi |
| 17 | Para 1 venue 2 contact number | +358 50 562 9482 |
| 18 | Para 1 venue 2 URL | www.botania.fi/ |
| 19 | Paragraph 2 heading | Luontoa ja järvimaisemia |
| 20 | Paragraph 2 text | Joensuun lähistöllä on upeita pyöräily- ja retkeilymaisemia luonnosta kiinnostuneille matkailijoille. Vain parin kilometrin päässä keskustasta sijaitsee kaunis Hasanniemi, ja Pielisjoen rantaa voi ihailla sieltä matkustajasatamaan saakka. Kuhasalon alue hieman kauempana keskustasta on puolestaan erinomainen retkeilypaikka, jossa on myös nuotiopaikkoja ja oma kalastusmaja. Pielisjoen vartta seuraamalla pääset retkeilemään Utran saarille idyllisiä puusiltoja pitkin. Joensuun maaseutualueella on myös useita mielenkiintoisia pyöräilyreittejä. Vekaruksen ulkoilualue Tuupovaarassa on yksi Joensuun kauneimmista luonnonnähtävyyksistä. Alueelta löytyy myös kolme koskea, luontopolku ja kota-alue retkeilijöitä varten.  Järvimaisemista pääset nauttimaan lähemmin Joensuun matkustajasatamasta lähtevillä risteilyillä. Voit hypätä tutustumaan Joensuun kaupunkiin ja sen maamerkkeihin vesiltä käsin sightseeing-kierroksella tai suunnata Pielisjoelle vievälle risteilylle. Aluksen kannelta on mahdollista nähdä myös puiden uittoa joella. |
| 21 | Para 2 venue 1 name | Satumaaristeilyt |
| 22 | Para 2 venue 1 address | Jokirannantie 26, 80710 Lehmo, Suomi |
| 23 | Para 2 venue 1 contact number | +358 50 566 0815 |
| 24 | Para 2 venue 1 URL | www.satumaaristeilyt.fi |
| 25 | Para 2 venue 2 name | Vekaruksen ulkoilualue |
| 26 | Para 2 venue 2 address | **Kärnäläntie 27, 82750 Öllölä, Suomi** |
| 27 | Para 2 venue 2 contact number | +358 13 337 3401 |
| 28 | Para 2 venue 2 URL | http://poluilla.paimenpoika.fi/mod/resource/view.php?id=272 |
| 29 | Paragraph 3 heading | Maalaisidylliä Joensuun kylissä |
| 30 | Paragraph 3 text | Kiihtelysvaaran kunta ja Tuupovaaran kunta liittyivät Joensuuhun vuonna 2005, Eno ja Pyhäselkä vuonna 2009. Uudet kaupunginosat ovat tuoneet Joensuulle annoksen maalaisromantiikkaa sekä useita mielenkiintoisia käyntikohteita myös keskusta-alueen ulkopuolella. Enossa voit nauttia kesäteatterin ohjelmistosta sekä vierailla Ahvenisen punaisen talon käsityömyymälässä, kahviossa sekä taidenäyttelyssä. Kiihtelysvaara puolestaan tarjoaa kulttuurielämyksiä vanhassa viljamakasiinissa toimivassa Kiihtelysvaaran kotiseutumuseossa. Vuonna 1770 rakennettu Kiihtelysvaaran evankelis-luterilainen kirkko on upea puinen ristikirkko ja myös Pohjois-Karjalan vanhin säilynyt kirkko. Piipahda myös Tuupovaaran taidetalossa ihailemassa kotimaista taidetta sekä läheisessä Koskenniskan Mylly- ja kievarimuseossa tutustumassa myllyn historiaan ja myllärin 1800-lukuiseen asumukseen ja kievariin. |
| 31 | Para 3 venue 1 name | Koskenniskan mylly- ja kievarimuseo |
| 32 | Para 3 venue 1 address | 11, Koskenniskantie, 82750 Öllölä, Suomi |
| 33 | Para 3 venue 1 contact number | +358 013 267 5496 |
| 34 | Para 3 venue 1 URL | http://tuupovaaraseura.weebly.com/koskenniska.html |
| 35 | Para 3 venue 2 name | Ahvenisen punainen talo |
| 36 | Para 3 venue 2 address | Ahvenisentie 1441, 81260 Joensuu, Suomi |
| 37 | Para 3 venue 2 contact number | +358 50 401 6702 |
| 38 | Para 3 venue 2 URL | http://eno.4h.fi/ahvenisen-punainen-talo/ |
| 39 | Paragraph 4 heading | Kesätapahtumia jokaiseen makuun |
| 40 | Paragraph 4 text | Joensuun tunnetuin kesätapahtuma on Laulurinteellä järjestettävä Ilosaarirock, joka on myös Suomen toiseksi vanhin rockfestivaali. Tapahtuman erikoisuutena on, että se on voittoa tuottamaton ja järjestetään vapaaehtoisvoimin, joten myös liput ovat verrattain edullisia. Ilosaarirock tunnetaan laadukkaiden kotimaisten ja ulkomaisten esiintyjien areenana. Liput kannattaakin ostaa jo hyvissä ajoin, sillä tapahtuma on lähes aina loppuunmyyty. Ilosaarirock houkuttelee Joensuuhun etenkin nuorta festarikansaa, mutta kaupungilla on tarjota myös runsaasti muita kesätapahtumia aikuisempaankin makuun. Keskustassa on mahdollista päästä seuraamaan kesäteatteriseurueiden esityksiä, kun taas kauppatorin lavalla järjestetään monenlaista ohjelmaa pitkin kesää. Kulttuurin ystäviä kaupunkiin houkutteleva Joen yö -festivaali järjestetään jokirannassa ja se tarjoaa monipuolisen ohjelmiston kansanmusiikkia ja etnistä musiikkia. |
| 41 | Para 4 venue 1 name | Ilosaarirock |
| 42 | Para 4 venue 1 address | Linnunlahdentie 1, 80110 Joensuu, Suomi |
| 43 | Para 4 venue 1 contact number | info@ilosaarirock.fi |
| 44 | Para 4 venue 1 URL | http://www.ilosaarirock.fi |
| 45 | Para 4 venue 2 name | Artpark Hasanniemen kesäteatteri |
| 46 | Para 4 venue 2 address | Hasanniementie 15, 80110 Joensuu, Suomi |
| 47 | Para 4 venue 2 contact number | +358 45 331 1661 |
| 48 | Para 4 venue 2 URL | http://www.artpark.fi/ |
| 49 | Paragraph 5 heading |  |
| 50 | Paragraph 5 text |  |
| 51 | Para 5 venue 1 name |  |
| 52 | Para 5 venue 1 address |  |
| 53 | Para 5 venue 1 contact number |  |
| 54 | Para 5 venue 1 URL |  |
| 55 | Para 5 venue 2 name |  |
| 56 | Para 5 venue 2 address |  |
| 57 | Para 5 venue 2 contact number |  |
| 58 | Para 5 venue 2 URL |  |