|  |  |  |
| --- | --- | --- |
| **1** | **Language** | fi\_FI |
| **2** | **Destinations** | Kuopio |
| 3 | Category | What to See & Do |
| 4 | Destination | Kuopio |
| 5 | Country | Suomi |
| 6 | Content name | Tekemistä ja nähtävää Kuopiossa |
| 7 | Destination ID | www.hotels.com/de480966 |
| 8 | Introduction | Hyppää hauskan katujunan kyytiin ja lähde kaupunkikierrokselle ihastelemaan Kuopion historiallisia rakennuksia. Tai nouse laivan kannelle ja lähde katselemaan kaupunkia ja seudun saaria Kallavedeltä käsin. Muista myös tutustua tarkemmin kaupungin monipuoliseen museotarjontaan sekä tietenkin kiivetä Puijon tornin korkeuksiin ihailemaan upeita maisemia yli järvien ja metsien. On helppo ymmärtää, miksi matkailijat tulevat Kuopioon: hauskaa tekemistä löytyy runsaasti koko perheelle. |
| 9 | Paragraph 1 heading | Kuopio lintuperspektiivistä |
| 10 | Paragraph 1 text | Puijo ja Puijon torni ovat Kuopion suosituimmat nähtävyydet. Puijon mäki ja luonnonsuojelualue sijaitsevat aivan Kuopion reunalla, noin 1,5 kilometrin päässä keskustasta. Alue onkin kaupungin tärkeimpiä liikunta- ja vapaa-ajan keskuksia, ja Puijolla järjestetään useita maailmanluokan talviurheilutapahtumia ja maailmancupin osakilpailuja. Puijon luonnonsuojelualueella kasvaa useita harvinaisia kasveja sekä tiheää havumetsää. Alueella on myös runsaasti latuja ja polkuja ulkoilijoita varten. Puijon 75-metrinen torni on Kuopion tärkein maamerkki. Tornin huipulta avautuvat huimaavat näkymät Kuopion kaupunkiin ja Järvi-Suomen kauneimpiin maisemiin. Tornissa toimii myös torniravintola sekä matkamuistomyymälä. |
| 11 | Para 1 venue 1 name | Puijon torni |
| 12 | Para 1 venue 1 address | Puijontie 135, 70300 Kuopio, Suomi |
| 13 | Para 1 venue 1 contact number | +358 44 552 4887 |
| 14 | Para 1 venue 1 URL | <http://www.puijo.fi> |
| 15 | Para 1 venue 2 name | Puijon rinteet |
| 16 | Para 1 venue 2 address | Suurmäentie 85, 70340 Kuopio, Suomi |
| 17 | Para 1 venue 2 contact number | +358 44 283 2493 |
| 18 | Para 1 venue 2 URL | <http://www.puijonrinteet.com> |
| 19 | Paragraph 2 heading | Kuopion hauskimmat kaupunkikierrokset |
| 20 | Paragraph 2 text | Kesäisin Kuopion keskustan kaduille ilmestyy lasten rakastama katujuna, jonka kyydissä pääset tutustumaan Kuopion kaupungin nähtävyyksiin, kauneimpiin rakennuksiin sekä tietenkin torin vilinään asiantuntevan oppaan huomassa. Junaliput ovat voimassa koko päivän, joten voit hypätä junan kyydistä pois vaikka jäätelölle tai maistelemaan kalakukkoa, ja jatkaa matkaa vatsa täynnä. Katujuna kiertää torilta matkustajasataman kautta Väinölänniemen ympäri, joten näkemistä riittää. Jos et uskalla lähteä junan kyytiin, voi tutustua Kuopioon myös jalan. Lähde vaikka kiertokävelylle kuuluisien kirjailijoiden jalanjäljissä. Eräs suosittu kävelyreitti kulkee Saaristokatua pitkin kohti Saaristokaupunkia. Veden äärellä kulkeva katu sopii täydellisesti kävelyretkelle, ja sen varrelta löytyy myös useita levähdyspaikkoja. |
| 21 | Para 2 venue 1 name | Katujunat |
| 22 | Para 2 venue 1 address | Kuopion tori, 70100 Kuopio, Suomi |
| 23 | Para 2 venue 1 contact number | +358 50 515 1588 |
| 24 | Para 2 venue 1 URL | http://www.katujunat.fi/ |
| 25 | Para 2 venue 2 name | Saaristokatu |
| 26 | Para 2 venue 2 address | Saaristokatu, 70620 Kuopio, Suomi |
| 27 | Para 2 venue 2 contact number | - |
| 28 | Para 2 venue 2 URL | http://www.saaristokaupunki.fi/ |
| 29 | Paragraph 3 heading | Lähde risteilemään Kallavedelle |
| 30 | Paragraph 3 text | Kallaveden kauniit maisemat tarjoavat paljon ihmeteltävää. Suuntaa keskustan lähellä sijaitsevaan matkustajasatamaan ja hyppää yhteen monista risteilyaluksista. Tarjolla on erilaisia risteilyjä, joilla pääset tutustumaan Kuopion kaupunkiin järveltä käsin. Reitit vievät myös Saaristokaupungin kaupunginosaan sekä tietenkin Kallaveden muihin saariin. Kuopiosta on mahdollista risteillä jopa Savonlinnaan asti. Useilla aluksilla on myös ruokatarjoilu, ja illallinen upeissa järvimaisemissa onkin kesän tunnelmallisin kokemus. Myös itse satama on suosittu ajanviettopaikka, joten satamaan kannattaakin lähteä nauttimaan tunnelmasta tai juomaan vaikka kupponen kahvia. |
| 31 | Para 3 venue 1 name | Kuopion Roll-risteilyt |
| 32 | Para 3 venue 1 address | Kuopion matkustajasatama, 70100 Kuopio, Suomi |
| 33 | Para 3 venue 1 contact number | +358 17 266 2466 |
| 34 | Para 3 venue 1 URL | <http://www.roll.fi> |
| 35 | Para 3 venue 2 name | Koski-laiva oy |
| 36 | Para 3 venue 2 address | Kuopion matkustajasatama, 70100 Kuopio, Suomi |
| 37 | Para 3 venue 2 contact number | +358 400 207 245 |
| 38 | Para 3 venue 2 URL | http://www.koskilaiva.com/ |
| 39 | Paragraph 4 heading | Kuopion monet museot |
| 40 | Paragraph 4 text | Kuopion pitkä kulttuurihistoria juontaa juurensa vuosisatojen taa,. Nykyään kaupungissa toimii neljä kaupunginmuseota. Kuopion museoon kuuluvat sekä Kuopion kulttuurihistoriallinen museo että Kuopion luonnontieteellinen museo. Kuopion taidemuseo puolestaan keskittyy etenkin Savon seudun taiteeseen. Kuopion historiallisessa korttelimuseossa pääset tutustumaan vanhanajan koteihin, kun taas J.V. Snellmanin kotimuseo keskittyy tunnetun filosofin, kirjailijan sekä sanomalehti- ja valtiomiehen elämään ja työhön Kuopiossa. Kaupunginmuseoiden lisäksi Kuopiossa toimii useita pikkumuseoita aina automuseosta Suomen ortodoksiseen kirkkomuseoon. Kiinnostavat museot ovat oivallinen tapa viettää lomapäivää myös sateen sattuessa. |
| 41 | Para 4 venue 1 name | Kuopion taidemuseo |
| 42 | Para 4 venue 1 address | Kauppakatu 35, 70100 Kuopio, Suomi |
| 43 | Para 4 venue 1 contact number | +358 17 182 633 |
| 44 | Para 4 venue 1 URL | <http://taidemuseo.kuopio.fi> |
| 45 | Para 4 venue 2 name | Kuopion museo |
| 46 | Para 4 venue 2 address | Kauppakatu 23, 70100 Kuopio, Suomi |
| 47 | Para 4 venue 2 contact number | +358 17 182603 |
| 48 | Para 4 venue 2 URL | <http://kuopionmuseo.fi> |
| 49 | Paragraph 5 heading |  |
| 50 | Paragraph 5 text |  |
| 51 | Para 5 venue 1 name |  |
| 52 | Para 5 venue 1 address |  |
| 53 | Para 5 venue 1 contact number |  |
| 54 | Para 5 venue 1 URL |  |
| 55 | Para 5 venue 2 name |  |
| 56 | Para 5 venue 2 address |  |
| 57 | Para 5 venue 2 contact number |  |
| 58 | Para 5 venue 2 URL |  |