|  |  |  |
| --- | --- | --- |
| **1** | **Language** | fi\_FI |
| **2** | **Destinations** | Joensuu |
| 3 | Category |  |
| 4 | Destination | Joensuu |
| 5 | Country | Suomi |
| 6 | Content name | Pikaopas Joensuuhun: näe ja koe mitä Joensuulla on tarjota |
| 7 | Destination ID | [www.hotels.com/de483449](http://www.hotels.com/de483449) |
| 8 | Introduction | Itä-Suomessa sijaitseva Joensuu on myös Pohjois-Karjalan maakuntakeskus sekä alueen tärkein talouden, tieteen ja hallinnon keskus. Joensuuhun on nopeat liikenneyhteydet kaikkialta Suomesta, ja kaupungista löytyy lentoasema, juna-asema ja linja-autoasema. Joensuu on myös taiteen kaupunki, jonne matkailijat tulevat tutustumaan ja ihailemaan ainutlaatuista karjalaista käsityötä sekä taidetta. Järvi-Suomen luonnonkauniissa maisemissa on myös runsaasti upeita luontopolkuja ja rantoja. |
| 9 | Best time to travel | Joensuu on todellinen kesäkaupunki. Valtaosa matkailijoista suuntaakin ihailemaan kaupunkia luonnon ollessa kauneimmillaan. Rannat, luontopolut, metsät ja monet pyöräily- ja vaellusreitit sekä tietenkin risteilyt ja kesäterassit pitävät kesämatkailijan kiireisenä. Kesällä hotellitkin varataan usein nopeasti täyteen, joten varaa huoneesi ajoissa. Talven kylmemmillä säillä Joensuussa voi kuitenkin viihtyä esimerkiksi laajan museotarjonnan parissa sekä nauttien metsiin ilmestyvistä upeista hiihtomaisemista. |
| 10 | Not to miss | Joensuun suosituin kesätapahtuma on ehdottomasti Ilosaarirock, jonne valtaosa kaupunkiin saapuvista matkailijoista myös suuntaa. Matkailijoita hemmotellaan kuitenkin myös monilla muilla nähtävyyksillä ja mielenkiintoisilla vierailukohteilla. Käy ainakin Carelicum-keskuksessa toimivassa Pohjois-Karjalan museossa tutustumassa alueen historiaan ja karjalaisiin erityispiirteisiin. Kauniilla säällä kannattaa myös lähteä Joensuun matkustajasatamasta risteilylle pitkin kirkasvetistä Pielisjokea, sillä kaupunki paljastaa kauneimmat kasvonsa vedeltä käsin. Älä myöskään unohda maistaa karjalaisia herkkuja, kuten karjalanpiirakoita torikahvilassa. |
| 11 | Getting around | Maakunnan keskuspaikkana Joensuuhun on erinomaiset liikenneyhteydet kaikkialta Suomesta niin lentäen, junalla, linja-autolla kuin omalla autolla. Joensuun lentoasema sijaitsee vain noin 11 kilometrin päässä Joensuun keskustasta, josta on lentoasemalle hyvä bussiyhteys. Joensuuhun on helppo löytää myös omalla autolla, sillä kaupungin ohi kulkee valtatie 6. Kaupungin sisällä pääset kätevästi liikkumaan kävellen tai polkupyörällä, mutta myös seudullisella joukkoliikenteellä. Joukkoliikennekarttoja ja -neuvontaa löydät Carelicumista. |
| 12 | Cuisine | Joensuussa on useita etnisiä ravintoloita, ja kaupungissa onkin mahdollisuus nauttia niin aasialaisen kuin eurooppalaisen keittiön suussa sulavista herkuista. Mukavaa vaihtelua saat, kun kokeilet lounaaksi vaikka intialaista tai ranskalaista ruokaa. Pohjois-Karjalassa pitää ehdottomasti kokeilla myös maankuulun karjalaisen keittiön antimia. Nauti tuoreita karjalanpiirakoita tai sultsinoita, ja syö illalliseksi karjalanpaistia tai kalakukkoa. Karjalaiset ruoat eivät ole koskaan maistuneet yhtä hyvältä kuin omilla synnyinseuduillaan. |
| 13 | Customs and etiquette | Karjalaiset tunnetaan puheliaina, avoimina ja ystävällisinä ihmisinä, joten lähde matkaan avoimin mielin. Paikallisiin on helppo tutustua, ja löydätkin varmasti kaikkialta innokkaita juttukavereita. Ravintoloissa ja ostoksilla pätevät samat tavat kuin muuallakin Suomessa. Torilla on lupa yrittää hieman tinkiä, ja ravintoloissa palvelumaksu kuuluu hintaan, mutta tarjoilija varmasti ilahtuu pienestä tipistä. |
| 14 | Population | 75 000 |
| 15 | Spoken languages | Suomi |
| 16 | Electrical | 230 V, 50 Hz, pistoketyypit C ja F |
| 17 | Phone calling code | +358 13 |
| 18 | Emergency number | 112 |