|  |  |  |
| --- | --- | --- |
| **1** | **Language** | fi\_FI |
| **2** | **Destinations** | Lahti |
| 3 | Category |  |
| 4 | Destination | Lahti |
| 5 | Country | Suomi |
| 6 | Content name | Kulttuuria, luontoa ja liikuntaa: Lahti on täydellinen lomakohde |
| 7 | Destination ID | www.hotels.com/de482829 |
| 8 | Introduction | Vesijärven rannalla sijaitseva Lahti on vain tunnin ajomatkan päässä Helsingistä. Lahteen pääsetkin kätevästi niin omalla autolla, linja-autolla kuin junalla. Lahti on täydellinen lomakaupunki: tarjolla on maailmanluokan kulttuurielämyksiä ja urheilutapahtumia, upeat järvimaisemat ja tietenkin komea Salpausselkä. Vilkkaassa kaupungissa on myös erinomaiset ostosmahdollisuudet sekä runsaasti mielenkiintoisia ravintoloita ja baareja. Viihdyt Lahdessa varmasti. Tutustu monipuoliseen museotarjontaan, suuntaa kuuntelemaan klassisen musiikin konserttia, ihastele kaunista puuarkkitehtuuria ja kiipeä mäkihyppytornin huipulle katselemaan Etelä-Suomen maisemia. |
| 9 | Best time to travel | Lahti ja talviurheilu kuuluvat yhteen. Salpausselän ansiosta Lahden talvet ovat lumisia, ja alueelta löytyvätkin Etelä-Suomen monipuolisimmat mahdollisuudet kokeilla ja harrastaa eri talviurheilulajeja. Murtomaahiihtäjät, lumilautailijat, laskettelijat ja mäkihyppääjät löytävät Messilän ja Lahden Urheilukeskuksen alueilta täydelliset puitteet harjoitteluun. Lisäksi Lahdessa järjestetään maailmanluokan talviurheilukilpailuja. Lahti on kuitenkin myös vireä kesäkaupunki, ja Urheilukeskuksen sekä läheisen Vierumäen urheilupuiston monipuolinen liikuntatarjonta houkuttelee kaupunkiin myös kesälajien harrastajia. Vesijärven kauniit maisemat puolestaan tarjoavat täydelliset puitteet retkeilyyn tai rantaelämälle. |
| 10 | Not to miss | Lahden maamerkkeinä toimivat Salpausselän hyppyrimäet. Suurmäen torniin kannattaakin ehdottomasti nousta ihailemaan kaupungin parhaita maisemia. Vieraile samalla Hiihtomuseossa kokeilemassa mäkihyppysimulaattoria ja tutustumassa suomalaisen hiihdon saavutuksiin. Kesäisin Lahden keskustasta kannattaa suunnata satamaan nauttimaan tapahtumista ja suosituista terasseista. Hyppää myös risteilylle tutkimaan Vesijärven saaria. Puinen Sibeliustalo on Lahden ylpeys, ja sen pääsalin kuuluisa akustiikka tekee konsertista unohtumattoman kokemuksen. Muita Lahden tunnetuimpia rakennuksia ovat Ristinkirkko sekä kaupungintalo. Käy myös Lanupuistossa ihastelemassa upeita vesiurkuja. |
| 11 | Getting around | Lahti sijaitsee lähellä kaikkea aivan Etelä-Suomen keskellä. Helsingistä Lahteen on vain tunnin ajomatka nelostietä pitkin. Lahteen kulkee myös useita päivittäisiä junavuoroja Helsingistä. Lahdesta on junayhteydet myös Kouvolan ja Riihimäen suuntaan. Vuonna 2006 avattu Lahden oikorata puolestaan kulkee Helsingistä Lahden kautta aina Pietariin asti. Lahteen pääsee kaikkialta Suomesta myös bussilla. Lähin lentoasema on Helsinki-Vantaan lentoasema (HEL), josta Lahteen pääsee kätevästi linja-autovuoroilla. Lahden keskustan alueella pääset liikkumaan helposti jalan, mutta voit liikkua myös joukkoliikennettä hyödyntäen. |
| 12 | Cuisine | Lahden monipuolinen ravintolatarjonta tarjoaa lähes kaikkea. Voit kokeilla kansainvälisen keittiön tunnetuimpia herkkuja esimerkiksi italialaisessa trattoriassa tai espanjalaisessa tapasravintolassa, tai valita tutun vaihtoehdon yhden tunnetuimpien ketjuravintoloiden listoilta. Lahdessa on tarjolla myös fine dining -ruokakokemuksia sekä hieman yllättävämpiäkin ravintolaelämyksiä. Lahden ruokakulttuurissa näkyy luonnon läheisyys, ja tuoreet sekä paikalliset raaka-aineet ovatkin ravintoloiden ylpeys. Kokeile etenkin herkullisia kalaruokia. |
| 13 | Customs and etiquette | Lahdessa, tai paikallisten mukaan Lahessa, pätevät samat kohteliaisuussäännöt kuin muuallakin Suomessa. Torilla ja markkinoilla voi tinkiä, mutta kaupoissa hinnoista ei kannata yrittää keskustella. Ravintoloissa ei ole pakko jättää tippiä, mutta ainakin hienommissa paikoissa pieni tippi on kohteliasta jättää. Lahtelaiset ovat yleisesti ottaen liikunnallisia ja luonnonläheisiä, ja paikallisiin on melko helppo tutustua. |
| 14 | Population | 104 000 |
| 15 | Spoken languages | Suomi |
| 16 | Electrical | 230 V, 50 Hz, pistoketyypit C ja F |
| 17 | Phone calling code | +358 3 |
| 18 | Emergency number | 112 |