|  |  |  |
| --- | --- | --- |
| **1** | **Language** | fi\_FI |
| **2** | **Destinations** | Levi |
| 3 | Category | What to See & Do |
| 4 | Destination | Levi |
| 5 | Country | Suomi |
| 6 | Content name | Leviltä löydät aina uutta ja jännittävää tekemistä |
| 7 | Destination ID | www.hotels.com/de1663115 |
| 8 | Introduction | Levi on liikunnan- ja ulkoilunystävän paratiisi ja uutta tekemistä riittääkin vaikka vuoden jokaiselle päivälle. Talvi on Levin vilkkainta sesonkia, ja keskuksen talviurheilumahdollisuudet ulottuvat aina laskettelusta moottorikelkkailuun ja erilaisiin koiravaljakko- ja porosafareihin. Suuntaa rinteeseen ja kokeile jännittävää gondolihissiä tai vaihda sukset lumikenkiin ja lähde tutustumaan lähistön maastoihin. Kesällä matkailijoita houkuttelevat etenkin upeat ulkoilumaastot, joissa voit vaeltaa ja nauttia luonnosta tai suunnata golf-viheriölle. Huonommalla säällä sisäaktiviteetit houkuttelevat vaikka keilailun, seinäkiipeilyn tai ihanien kylpylähoitojen pariin. |
| 9 | Paragraph 1 heading | Luonnon väriloistetta: ruska ja revontulet |
| 10 | Paragraph 1 text | Ruska ja revontulet ovat koko Lapin tärkeimpiä matkailuvaltteja ja matkailijat tulevatkin ihastelemaan näitä luonnon valo- ja väri-ihmeitä ympäri maailmaa. Revontulimatkailu on helpottunut huomattavasti viimevuosina, sillä nykyään niitä voidaan luotettavasti myös ennustaa. Lähde siis Leville talvella. Aktiviteettien täyteisen päivän jälkeen voit rentoutua ja odottaa seuraavaa revontulihälytystä, jotta show ei varmasti mene ohi. Saat revontulihälytykset vaikka suoraan omaan puhelimeen Levi Northern Lights -sovelluksella. Jos puolestaan suuntaat Leville syksyllä, voit kokea ruskan värit upeissa tunturimaisemissa. Lähde patikkaretkelle ihastelemaan väriloistoa tai kokeile rajojasi ruskamaratonilla luonnon ollessa kauneimmillaan. Kokemus on takuulla ikimuistoinen. |
| 11 | Para 1 venue 1 name | Levi Ski Resort |
| 12 | Para 1 venue 1 address | Hissitie 8, 99130 Sirkka, Suomi |
| 13 | Para 1 venue 1 contact number | +358 20 7960200 |
| 14 | Para 1 venue 1 URL | <http://www.levi.fi/fi> |
| 15 | Para 1 venue 2 name | Ruskamaraton |
| 16 | Para 1 venue 2 address | Hissitie 8, 99130 Sirkka, Suomi |
| 17 | Para 1 venue 2 contact number | +358 16 639 33 00 |
| 18 | Para 1 venue 2 URL | http://www.ruskamaraton.com/ |
| 19 | Paragraph 2 heading | Levin parhaat talviurheilumahdollisuudet |
| 20 | Paragraph 2 text | Levi on yksi Suomen suurimmista talviurheilukeskuksista, ja laskettelijoita hemmotellaankin peräti 43:lla eritasoisella rinteellä. Tarjolla on runsaasti aloittelijoille sopivia rinteitä, mutta myös mustia rinteitä kokeneille laskettelijoille. Eturinteet ovat Levin rinteistä tunnetuimmat, ja niillä pääset kokeilemaan myös gondolihissiä, joka vie aina Levi Summitille asti. Aurinkoiset Etelärinteet sopivat kaikentasoisille laskettelijoille. Etelärinteillä toimii myös aivan oma hiihtokeskus, South Point. Länsirinteet tunnetaan ennen kaikkea alppikisojen näyttämönä, ja tarjolla onkin paitsi erittäin haastavia, myös aloittelijoille sopivia rinteitä. Kaakkoisrinteet sopivat puolestaan ennen kaikkea aloittelijoille ja pienten lasten kanssa lasketteleville perheille, kun taas Koillisrinteillä pääset kokeilemaan offarialuetta sekä carving-suksia. Muista myös muut talviurheiluaktiviteetit lautailusta murtomaahiihtoon. |
| 21 | Para 2 venue 1 name | Levi Ski Resort |
| 22 | Para 2 venue 1 address | Hissitie 8, 99130 Sirkka, Suomi |
| 23 | Para 2 venue 1 contact number | +358 16 639 33 00 |
| 24 | Para 2 venue 1 URL | <http://www.levi.fi/fi> |
| 25 | Para 2 venue 2 name | South Point |
| 26 | Para 2 venue 2 address | Tievantie 2, 99130 Sirkka, Suomi |
| 27 | Para 2 venue 2 contact number | +358 16 639 33 00 |
| 28 | Para 2 venue 2 URL | <http://www.levi.fi/fi/viihdy-levilla/laskettelu-lautailu/south-point.html> |
| 29 | Paragraph 3 heading | Nauti Lapin maisemista kesällä |
| 30 | Paragraph 3 text | Hiihtokauden päätyttyä Levi muuttuu kesäaktiviteettien kohteeksi. Kauniit maisemat houkuttelevat patikoimaan ja nauttimaan puhtaan tunturiluonnon rauhasta, mutta Levillä on tarjolla myös runsaasti muita kesäaktiviteetteja. Hiihtokeskuksen hissit muuttuvat kesällä hauskoiksi näköalahisseiksi. Kokeile ainakin Activity Parkin Gondoli 2000 -hissiä, jonka korkeuksista pääset ihailemaan lähistön järviä ja naapurituntureita. Express-näköalahissistä pääset puolestaan ihastelemaan Sirkan kylää lintuperspektiivistä. Alas tunturilta pääset vaikka kelkkailemalla tai patikoimalla. Levin seikkailupuistossa pääset puolestaan kokeilemaan kiipeilytaitojasi mäntymetsän puihin kiinnitetyillä radoilla. Voit suunnata myös vesille esimerkiksi koskenlaskuun tai melomaan kanootilla. Jokilauttaristeilyt Ounasjoella ovat myös suosittu tapa tutustua lähistön maisemiin. |
| 31 | Para 3 venue 1 name | Levi Activity Park |
| 32 | Para 3 venue 1 address | Gondolitie 1, 99130 Sirkka, Suomi |
| 33 | Para 3 venue 1 contact number | +358 16 639 33 00 |
| 34 | Para 3 venue 1 URL | http://www.levi.fi/fi/viihdy-levilla/activity-park.html |
| 35 | Para 3 venue 2 name | Kinos Safaris |
| 36 | Para 3 venue 2 address | Myllyjoentie 1, 99130 Sirkka, Suomi |
| 37 | Para 3 venue 2 contact number | +358 50 403 20 00 |
| 38 | Para 3 venue 2 URL | http://www.kinossafaris.com/ |
| 39 | Paragraph 4 heading | Monipuoliset safarit kesällä ja talvella |
| 40 | Paragraph 4 text | Jos sukset ja lautailu ovat tulleet jo turhankin tutuiksi loman aikana, voi olla hyvä aika kokeilla jotain hieman erilaista. Porot ovat perinteinen tapa liikkua Lapissa. Matka pororeessä onkin paitsi ainutlaatuinen kokemus, myös erinomainen tapa tukea paikallista elinkeinoa. Koiravaljakot ovat hieman villimpi vaihtoehto. Innokkaat huskyt vetävät rekeä pitkin hankia, ja samalla pääset ihailemaan kaunista luontoa lämpimästi viltin alla. Vielä enemmän vauhtia kaipaavien kannattaa puolestaan kokeilla moottorikelkkasafaria. Kesäkaudella voit puolestaan harkita vaikka melonta-, tai mönkijäsafareita. Leviltä löydät jännittäviä seikkailuja ympäri vuoden. |
| 41 | Para 4 venue 1 name | Levin Huskypuisto |
| 42 | Para 4 venue 1 address | Inarintie, Sokkapora, 99140 Köngäs, Suomi |
| 43 | Para 4 venue 1 contact number | +358 40 570 6572 |
| 44 | Para 4 venue 1 URL | <http://www.polarspeed.fi> |
| 45 | Para 4 venue 2 name | Ounaskievari |
| 46 | Para 4 venue 2 address | Ounasjoentie 826, 99140 Köngäs, Suomi |
| 47 | Para 4 venue 2 contact number | +358 40 590 14 47 |
| 48 | Para 4 venue 2 URL | http://www.ounaskievari.fi/ |
| 49 | Paragraph 5 heading |  |
| 50 | Paragraph 5 text |  |
| 51 | Para 5 venue 1 name |  |
| 52 | Para 5 venue 1 address |  |
| 53 | Para 5 venue 1 contact number |  |
| 54 | Para 5 venue 1 URL |  |
| 55 | Para 5 venue 2 name |  |
| 56 | Para 5 venue 2 address |  |
| 57 | Para 5 venue 2 contact number |  |
| 58 | Para 5 venue 2 URL |  |