|  |  |  |
| --- | --- | --- |
| **1** | **Language** | fi\_FI |
| **2** | **Destinations** | Vantaa |
| 3 | Category | City Guide |
| 4 | Destination | Vantaa |
| 5 | Country | Suomi |
| 6 | Content name | Perhekohde Vantaa on portti pääkaupunkiseudulle |
| 7 | Destination ID | [www.hotels.com/de481264](http://www.hotels.com/de481264) |
| 8 | Introduction | Suomen suurimmasta lentokentästä tunnettu ja maan neljänneksi suurin kaupunki, Vantaa, tarjoaa matkailijoille tiedettä, taidetta, pärskeitä ja pirskeitä. Vantaan tärkeimpiin nähtävyyksiin kuuluvat tiedekeskus Heureka, viihdekeskus Flamingo, seikkailupuisto HopLop, Ilmailumuseo sekä kulttuurihistoriallisesti merkittävä Sotungin kylä. Luontoelämyksiä hamuavien ei tarvitse lähteä kauaksi: Vantaanjoki tarjoaa kala-apajia ja melontaa, kun taas Kuusijärvellä toimii pääkaupunkiseudun ainoa yleinen savusauna. Kaupungista on erinomaiset liikenneyhteydet pääkaupunkiseudulle sekä lentoteitse minne tahansa maailmassa. |
| 9 | Paragraph 1 heading | Tikkurilan alue |
| 10 | Paragraph 1 text | Suurin osa Vantaan nähtävyyksistä sijaitsee Tikkurilan alueella tai sen läheisyydessä. Tikkurila on Vantaan merkittävin kaupunkikeskus loistavien liikenneyhteyksien päässä pääradan varrella. Tikkurilankosken kupeessa sijaitseva tiedekeskus Heureka planetaarioineen houkuttelee vuosittain satojatuhansia kävijöitä, ja se onkin yksi Suomen suosituimmista vierailukohteista. Joen toisella puolella, vanhassa asemarakennuksessa toimivassa Vantaan kaupunginmuseossa pääset tutustumaan alueen tuhansien vuosien päähän ulottuvaan historiaan ja mielenkiintoiseen esineistöön. Historian havinaa voit aistia myös vuonna 1460 rakennetussa Pyhän Laurin kirkossa, joka on pääkaupunkiseudun vanhin rakennus. Tikkurila on myös Vantaan yöelämän keskus. Kävelykatu Tikkuraitilta löytyy puolestaan kahviloita, ravintoloita ja shoppailumahdollisuuksia. |
| 11 | Para 1 venue 1 name | Tiedekeskus Heureka |
| 12 | Para 1 venue 1 address | Kuninkaalantie 7, 01300 Vantaa, Suomi |
| 13 | Para 1 venue 1 contact number | +358 9 8579 300 |
| 14 | Para 1 venue 1 URL | <http://www.heureka.fi> |
| 15 | Para 1 venue 2 name | Vantaan Kaupunginmuseo |
| 16 | Para 1 venue 2 address | Tikkurilan vanha asema, Hertaksentie 1, 01300 Vantaa, Suomi |
| 17 | Para 1 venue 2 contact number | +358 9 8392 4449 |
| 18 | Para 1 venue 2 URL | <http://www.vantaa.fi/kaupunginmuseo> |
| 19 | Paragraph 2 heading | Aktiivimatkailu Vantaalla |
| 20 | Paragraph 2 text | Vantaa tarjoaa useita mahdollisuuksia aktiivimatkailulle. Flamingon viihdekeskuksesta yhden katon alta löytyvät jättimäinen vesipuisto, kylpylä, valtava keilailukeskus, hohtominigolfkenttä, elokuvateatteri, HopLop seikkailupuisto lapsille sekä lukuisia ostos- ja ruokailumahdollisuuksia.  Pakkaa myös lenkkarit mukaan lomalle, sillä Kuusijärven virkistysalue on ehdottomasti vierailun arvoinen. Alueelta löytyy Vantaan suurin uimaranta sekä pääkaupunkiseudun ainoa yleinen savusauna. Järveä kiertää vaelluspolku, jonka varrella on myös tulentekopaikkoja reippailijoille. Talvisin Kuusijärvelle houkuttelevat lämpimien saunojen lisäksi sen hiihtoladut ja avantouintimahdollisuudet. Kuusijärven päärakennuksessa toimii kahvila-ravintola Cafe Kuusijärvi.  Sisäliikunta-aktiviteetteja löydät puolestaan Tammiston SuperParkista. Tarjolla lapsille suunnattu seikkailualue, Freestyle Hall sekä Game Arena, jossa voit kokeilla muun muassa jääkiekkoa, pesäpalloa, golfia ja katukorista. Moottoriurheilun ystävät voivat puolestaan suunnata Vantaalla sijaitsevaan VM Karting Centeriin, joka on pohjoismaiden suurin sisäkartingkeskus. |
| 21 | Para 2 venue 1 name | Viihdekeskus Flamingo |
| 22 | Para 2 venue 1 address | Tasetie 8, 01510 Vantaa, Suomi |
| 23 | Para 2 venue 1 contact number | +358 20 7785 201 |
| 24 | Para 2 venue 1 URL | http://www.flamingo.fi/ |
| 25 | Para 2 venue 2 name | Tammisto SuperPark |
| 26 | Para 2 venue 2 address | Valimotie 13, 01510 Vantaa, Suomi |
| 27 | Para 2 venue 2 contact number | +358 44 488 6211 |
| 28 | Para 2 venue 2 URL | <http://www.superpark.fi/vantaa.html> |
| 29 | Paragraph 3 heading | Vantaan kulttuuririennot |
| 30 | Paragraph 3 text | Vantaa tarjoaa kulttuurinnälkäiselle viihdykettä ympäri vuoden. Löydät kaupungista teatteria, tanssia sekä kesä- ja talvifestivaaleja. Konserttitalo Martinuksessa järjestetään konsertteja jokaiseen makuun aina iskelmästä klassiseen ja jazziin. Perheen pienemmille kulttuuritapahtumia tarjoavat Taidetalot Toteemi ja Pessi, kun taas Myyrmäellä sijaitsevan Vantaan taidemuseon vaihtuvat näyttelyt esittelevät sekä kotimaista että kansainvälistä nykytaidetta.  Itä-Vantaalla sijaitseva Sotungin kylä on yksi Uudenmaan vanhimpia kyliä ja oiva kohde päiväretkelle. Kylä onkin kulttuurihistoriallisesti merkittävä ympäristö. Lumoavassa maalaismaisemassa polveilevat luontopolut kutsuvat samoilemaan. Alueen erikoiset veistospuistot ovat ehdottomasti vierailun arvoisia, ja menneen maailman maaviljelystä voit puolestaan käydä ihmettelemässä traktori- ja maatalousmuseossa. |
| 31 | Para 3 venue 1 name | Vantaan taidemuseo |
| 32 | Para 3 venue 1 address | Myyrmäkitalo, Paalutori 3, 01600 Vantaa, Suomi |
| 33 | Para 3 venue 1 contact number | +358 9 8393 5570 |
| 34 | Para 3 venue 1 URL | <http://www.vantaa.fi/taidemuseo> |
| 35 | Para 3 venue 2 name | Sotungin kylä ja Trollberga traktori- ja maatalousmuseo |
| 36 | Para 3 venue 2 address | Nybyggetintie 21, Sotunki, 01200 Vantaa, Suomi |
| 37 | Para 3 venue 2 contact number | +358 9 876 4732 |
| 38 | Para 3 venue 2 URL | http://www.sotunki.net/ |
| 39 | Paragraph 4 heading | Ilmailun ihmeitä |
| 40 | Paragraph 4 text | Ilmailu osataan Vantaalla, onhan kaupungissa myös Suomen ainoa kansainvälinen lentokenttä. Helsinki-Vantaan kupeessa, Aviapolisin alueella toimii myös Suomen Ilmailumuseo. Museossa on esillä lentokoneita koko Suomen ilmailuhistorian ajalta, sekä kaikkiaan lähes 9000 ilmailuun liittyvää esinettä. Museomyymälässä myydään muun muassa pienoismalleja ja ilmailuaiheisia kirjoja. Hyppää siis sinivalkoisille siiville ja tutustu ilmailun maailmaan. |
| 41 | Para 4 venue 1 name | Ilmailumuseo |
| 42 | Para 4 venue 1 address | Tietotie 3, 01530 Vantaa, Suomi |
| 43 | Para 4 venue 1 contact number | +358 9 8700 870 |
| 44 | Para 4 venue 1 URL | http://ilmailumuseo.fi/ |
| 45 | Para 4 venue 2 name |  |
| 46 | Para 4 venue 2 address |  |
| 47 | Para 4 venue 2 contact number |  |
| 48 | Para 4 venue 2 URL |  |
| 49 | Paragraph 5 heading |  |
| 50 | Paragraph 5 text |  |
| 51 | Para 5 venue 1 name |  |
| 52 | Para 5 venue 1 address |  |
| 53 | Para 5 venue 1 contact number |  |
| 54 | Para 5 venue 1 URL |  |
| 55 | Para 5 venue 2 name |  |
| 56 | Para 5 venue 2 address |  |
| 57 | Para 5 venue 2 contact number |  |
| 58 | Para 5 venue 2 URL |  |