|  |  |  |
| --- | --- | --- |
| **1** | **Language** | da\_DK |
| **2** | **Destinations** | Aalborg |
| 3 | Category |  |
| 4 | Destination | Aalborg |
| 5 | Country | Danmark |
| 6 | Content name | Opdag Aalborgs hemmeligheder: Rejsetips til den Nordjyske stad |
| 7 | Destination ID | www.hotels.com/de1634275 |
| 8 | Introduction | Aalborg er Danmarks fjerdestørste by og kulturelle centrum i Nordjylland. Byen er kendt for sit pulserende byliv og et kulturliv, der byder på historiske og moderne oplevelser for hele familien. Aalborg ligger lige ved Limfjorden, der forbinder Nordjyllands største byer med Nordsøen i vest og Kattegat i øst. Med lige over 100 km til steder som Skagen og Nationalpark Thy og en placering ved landets største sund, er Aalborg omringet af noget af Danmarks skønneste natur. |
| 9 | Best time to travel | Danmark vågner op med forårets ankomst, hvor solen begynder at titte frem og blomsterne er i fuld flor. Byerne får et livligt skær og Danmarks soltørstige befolkning begynder at klæde sig i flere farver og større smil. Fra by til naturområder er Danmark smukkest omkring forår og frem til sensommerperioden. |
| 10 | Not to miss | Aalborg er berømt for sit natteliv og sine barer omkring Jomfru Ane Gade, hvor musikken spiller til de tidlige morgentimer, og øllet og cocktailsne langes flittigt over bardisken. Men Aalborg er også en by for de kulturinteresserede og for familierne. Gå f.eks. ikke glip af Lindholm Høje, hvor man finder rester fra den germanske jernalder og vikingetiden, eller det maritime oplevelsescenter, hvor man kan besøge museet og ubåden Springeren. Til børnene er der Fårup Sommerland med badeland og rutsjebaner og Aalborg Zoo, hvor man kan opleve løver, isbjørne og bavianer i autentiske omgivelser. |
| 11 | Getting around | Man kommer nemt rundt i Aalborg via bus og det tager kun 15 min ud til byens egen lufthavn, hvorfra der er flyforbindelser til 50 europæiske destinationer primært i Skandinavien og omkring Middelhavet. Via DSB-toge kan man komme landet rundt inkl. de fleste større jyske byer med lige over en time til Aarhus station, såvel som 4½ time til København. Der er også færgeforbindelse til Egholm, hvor overfarten blot tager 5 min. Der er planlagt en letbaneforbindelse, der er klar i 2021. |
| 12 | Cuisine | Det nordjyske står ikke tilbage, når det kommer til hverken moderne nordisk eller international cuisine med spisesteder så som Restaurant Mortens Kro, der svælger i en livlig New Yorker-stemning og et menukort præget af lokale råvarer. Fin fransk gastronomi finder man på Gourmet Restaurant Bühlmann med sine blot 7 borde og overdådige franske mad- og vinmenu. På Søgaards Bryghus er der plads til 125 spisende gæster, men det er især den lokale bryg og rundturen omkring bryggeriets kar, der gør et besøg særligt indbydende. |
| 13 | Customs and etiquette | Aalborgensere er som danskere generelt et roligt, men humørfyldt folk. De lokale er stolte af deres nordjyske ophav og med en stor kærlighed til Aalborg og det lokale fodboldhold AaB. Det nordjyske lune er på den ene side særlig med en mere sammenbidt og stålsat vilje, og samtidig en stor lyst til fest og samvær, hvilket Jomfru Ane Gade kan bevidne om. |
| 14 | Population | 110.500; 132,500 med forstæder. |
| 15 | Spoken languages | Dansk, men de fleste (især yngre) aalborgensere er i stand til at tale lidt engelsk. |
| 16 | Electrical | 220-240V, 50 Hz, stiktype C, E, F og K |
| 17 | Phone calling code | 0045 |
| 18 | Emergency number | Akutnummer: 112; ellers benyt 114. |