|  |  |  |
| --- | --- | --- |
| **1** | **Language** | th\_TH |
| **2** | **Destinations** | Phuket |
| 3 | Category | Travel Tips |
| 4 | Destination | ภูเก็ต |
| 5 | Country | ประเทศไทย |
| 6 | Content name | เคล็ดลับการท่องเที่ยว |
| 7 | Destination ID | www.hotels.com/de1308721 |
| 8 | Introduction | ‘ไข่มุกอันดามัน’ ชื่อเล่นของภูเก็ต สวรรค์ที่นักท่องเที่ยวอยากเดินทางมาสัมผัสสายลมและแสงแดดในช่วงวันหยุดพักผ่อน หาดทรายสีขาว น้ำทะเลสีคราม อาหารทะเลสดใหม่ ความเป็นมิตรของผู้คนท้องถิ่น รวมไปถึงบาร์และร้านอาหารหลายแห่งจะช่วยเติมเต็มความสุขให้กับคนที่เดินทางมาเยือน ภูเก็ตยามค่ำคืนจะเปี่ยมไปด้วยแสงสีที่จะทำให้อยากออกมาปาร์ตี้ข้างนอก |
| 9 | Best time to travel | ช่วงเวลาที่น่าเดินทางมาภูเก็ตมากที่สุดเห็นจะเป็นช่วงเดือนธันวาคม ถึง เดือนมีนาคม เพราะจะมีฟ้าที่ปรอดโปร่ง น้ำทะเลสีครามอันสงบนิ่งและหาดทรายสีขาวนุ่มเท้า ช่วงนี้จะเป็นฤดูท่องเที่ยว ราคาสินค้าและบริการอาจจะสูงกว่าปกติ โดยเฉพาะอย่างยิ่งช่วงคริสต์มาสและปีใหม่ ช่วงเดือนกันยายน ถึง เดือนพฤศจิกายนอาจจะมีฝนสลับการแสงแดด จึงทำให้อากาศไม่ร้อนมาก ราคาสินค้าและบริการก็จะถูกกว่าช่วงอื่นเพราะเป็นช่วงโลว์ซีซัน |
| 10 | Not to miss | ชายหาดอันแสนครึกครื้นของภูเก็ตคงหนีไม่พ้นหาดกะรนและหาดป่าตอง ไม่ว่าคุณจะอาบแดด แช่ตัวในน้ำทะเลในช่วงกลางวัน หรือกลับมาปาร์ตี้ในช่วงกลางคืนตามบาร์ต่างๆ คุณจะไม่ผิดหวังเลย หากคุณต้องการหวานชื่นกับคนรัก คุณควรมาชมพระอาทิตย์ตกดินที่แหลมพรหมเทพ อันเป็นแหลมโค้ง ไล่ระดับจากสูงลงไปต่ำสู่น้ำทะเล คุณสามารถเดินไปจนสุดแหลมเพื่อชมความงามของอาทิตย์อัสดงได้ ในช่วงหน้าร้อนทุ้งหญ้าที่นี่จะมีสีเหลืองทองอร่ามตา นอกจากนี้ภูเก็ตยังมีโชว์อันตระการตาให้เลือกชมมากมายอีกด้วย |
| 11 | Getting around | จากสนามบินเดินทางไปสู่หาดในภูเก็ตหรือในตัวเมืองไม่ใช่เรื่องยาก มีทั้งแท็กซี่ รถบัสและรถตู้ไว้บริการคุณในราคาที่เหมาะสม บางโรงแรมมีบริการรถรับส่งไป กลับสนามบินด้วย การสัญจรไปมาในจังหวัดภูเก็ตบางทีอาจจะไม่ใช่เรื่องง่ายเสียทีเดียว นอกเสียจากคุณจะพักอยู่ในหาดกะรนหรือหาดป่าตอง การเช่ารถยนต์หรือมอเตอร์ไซค์ก็ถือเป็นความคิดที่ดีสำหรับคนที่ต้องเดินทางในภูเก็ต อย่างไรก็ตามตุ๊กตุ๊ก รถประจำทาง และแท็กซี่ของโรงแรมบางแห่งก็สามารถพาคุณเดินทางในภูเก็ตได้ |
| 12 | Cuisine | ช่วงเวลาที่อยู่ในภูเก็ต คงจะน่าเสียดายถ้าคุณไม่ได้ลิ้มลองอาหารปักษ์ใต้ ซึ่งบางคนอาจจะรู้จักดี เช่น แกงมัสมัน แกงพะแนง แกงไตปลา ข้าวยำ ผัดหมี่ฮกเกี้ยน โรตี เป็นต้น อาหารการกินที่ภูเก็ตค่อนข้างหลากหลาย โดยมีอิทธิพลมาจากชาวจีนที่อพยพเข้ามาตั้งรกราก รวมไปถึงอาหารมุสลิมที่มีอิทธิพลมาจากมาเลเซีย ประเทศเพื่อนบ้านทางตอนใต้ ร้านอาหารมีอยู่ทั่วไปในจังหวัด โดยเฉพาะในอำเภอเมือง อำเภอป่าตองและตำบลเชิงทะเล |
| 13 | Customs and etiquette | คนไทยที่ทำงานการโรงแรมหรือในบาร์จะคุ้นเคยกับนักท่องเที่ยวจากหลากหลายประเทศ ดังนั้นพวกเขาจึงมีความสุภาพและเอาใจใส่ลูกค้า วัฒนธรรมที่ภูเก็ตเป็นการผสมผสานระหว่างขนบธรรมเนียมชาวพุทธและมุสลิม การแสดงความรักกันจนเกินงานหรือการเปลือยกายจนเกินไปอาจเป็นสิ่งที่เคืองสายตาสำหรับคนท้องถิ่น โดยเฉพาะอย่างยิ่งการนอนอาบแดดเปลือยอกของสุภาพสตรี สำหรับคนไทยศีรษะคืออวัยวะที่คนอื่นไม่ควรจับเล่น นอกเสียจากว่าสนิทกันจริงๆ เท้าถือว่าเป็นอวัยวะส่วนที่ต่ำที่สุดของร่ายกาย ไม่ควรนำมาชี้ใส่คนอื่นหรือนำมาพาดบนโต๊ะ สิ่งที่สำคัญที่สุด ไม่ควรพูดถึงราชวงศ์ในแง่ลบเพราะคนไทยเคารพพระมหากษัตริย์มากราวกับเป็นสมมุติเทพ |
| 14 | Population | ประมาณ 240,000 คน |
| 15 | Spoken languages | ภาษาไทยและภาษาอังกฤษ |
| 16 | Electrical | 220V - 50/60 Hz |
| 17 | Phone calling code | +66 76 |
| 18 | Emergency number | ตำรวจท่องเที่ยว 1155  สายด่วนภูเก็ต 1699  ฉุกเฉิน 191  การท่องเที่ยวแห่งประเทศไทย สำนักงานภูเก็ต +66 76 212 213  ท่าอากาศยานภูเก็ต +66 76 327 2307 |