|  |  |  |
| --- | --- | --- |
| **1** | **Language** | fi\_FI |
| **2** | **Destinations** | Vantaa |
| 3 | Category | Travel Tips |
| 4 | Destination | Vantaa |
| 5 | Country | Suomi |
| 6 | Content name | Käytännön tietoa ja vinkkejä Vantaalle matkustaville |
| 7 | Destination ID | [www.hotels.com/de481264](http://www.hotels.com/de481264) |
| 8 | Introduction | Helsingin kupeessa sijaitsevalla Vantaalla on totuttu vieraisiin. Suomen neljänneksi suurin kaupunki on merkittävä osa pääkaupunkiseutua. Tarjolla on korkean tason matkailupalveluita niin bisnesmatkustajille, perhelomalaisille kuin bileturisteillekin. Palvelu on ystävällistä, ja useimmissa hotelleissa, kauppakeskuksissa ja turistikohteissa sitä saa useammalla kielellä. Aktiviteetteja riittää ympäri vuoden. Helsinki-Vantaan läheisyys takaa toimivat liikenneyhteydet niin kotimaahan kuin kansainvälisestikin, ja myös kaikki Helsingistä lähtevät kaukojunat pysahtyvät Vantaan Tikkurilassa. Vantaa onkin loistava tukikohta koko pääkaupunkiseudun matkailuun. |
| 9 | Best time to travel | Rannikon läheisyydessä sijaitsevan Vantaan ilmasto on viileänlauhkea. Talvet ovat kylmiä ja kesät lämpimiä. Syksyt ovat keskimäärin sateisia ja keväät kuivia. Kesä on turismin sesonkiaikaa, ja lämpimät säät mahdollistavat muuan muassa luontoretkeilyn ja uimarannoilla lokoilun. Vantaalla on kuitenkin paljon myös sisäkohteita, joissa voi vierailla mihin aikaan vuodesta tahansa. Jos vierailet Vantaalla talvella, voit välttyä suurimmilta turistimassoilta ja jonoilta suosituimmissa kohteissa kuten Heurekassa. Kylpyläpalvelut ja Flamingon vesipuisto ovat myös oivia talvikohteita. Kylmässä talvi-ilmassa karaistunut keho lämpenee kylpylän saunoissa rentoutuessa tai altaiden vesissä polskutellessa. |
| 10 | Not to miss | Tiedekeskus Heureka on Vantaalla vierailevien ykköskohde, eikä suotta. Heureka onnistuu yhdistämään hauskanpidon ja oppimisen. Heurekan yhteydessä sijaitseva planetaario on sekin yksi Euroopan nykyaikaisimpia. Mikäli vietät Vantaalla vain päivän, kannattaa se omistaa tieteelle ja teknologialle. Vantaa on kuitenkin myös shoppailijan paratiisi. Satoja liikkeitä sisältävä ostoskeskus Jumbo, Flamingon erikoisliikkeet sekä Tammiston outlet sijaitsevat kätevästi toistensa läheisyydessä – Vantaalla voit hoitaa koko perheen ostokset helposti vaikkapa koko vuodeksi. Suomen ilmailumuseo lentokentän läheisyydessä on loistava paikka viettää lentoa edeltävät tunnit ilmailun historiaa ja vanhoja lentokoneita ihmetellen. Vantaan ympäristössä on myös useita kulttuurihistoriallisesti tärkeitä kohteita. Sotungin kylän maalaisidyllissä voi samoilla luonnon helmassa, tutustua maanviljelyksen historiaan ja maatilan eläimiin. |
| 11 | Getting around | Vantaalle on erinomaiset liikenneyhteydet matkustitpa sitten lentoteitse, junalla tai omalla autolla. Helsinki-Vantaan lentokenttä on Suomen ainoa kansainvälinen lentoasema. Vantaa on myös raideliikenteen solmukohta: kaikki kaukoliikenteen junat, mukaan lukien Venäjälle suuntaavat junat, pysähtyvät Tikkurilassa. Toimiva julkinen liikenne mahdollistaa sujuvan liikkumisen kaupungin sisällä ja koko Helsingin metropolialueella. Uusi kehärata yhdistää lentokentän Helsinkiin, mutta myös Vantaan alueet. Myös muut lähijunat ja paikallisliikenteen bussit liikennöivät tiheästi niin kaupungin sisällä kuin koko pääkaupunkiseudullakin. Joukkoliikenteestä vastaa Helsingin seudun liikenne (HSL), jonka jäsenkuntia ovat Vantaan lisäksi Helsinki, Espoo, Kauniainen, Kerava, Kirkkonummi ja Sipoo. Lipun hinta riippuu siitä, matkustatko yhden vai useamman kunnan alueella. Lippuihin sisältyy aina vaihto-oikeus kulkuvälineestä toiseen. |
| 12 | Cuisine | Vantaalla on paljon keskitason ravintoloita, ja eritysesti perhelomalaiset löytävät takuulla etsimänsä tuttujen ja turvallisten ketjuravintoloiden valikoimista. Kaupungista löytyy myös paljon kansainvälisiä ravintoloita aina kreikkalaisesta grillikioskista nepalilaiseen ravintolaan. Tasokkaimmat ravintolat tarjoilevat lähinnä skandinaavista ruokaa. Älä myöskään unohtaa hotellien ravintoloita. Suurin osa Vantaan ravintoloista sijaitsee Tikkurilan keskustassa, ostoskeskuksissa ja lentokentän läheisyydessä. Myös lompakko kiittää kun muistat hyödyntää ravintoloiden lounastarjouksia. Lounasajat ovat yleensä kello 11.00–15.00, mutta joissakin ravintoloissa lounasaika venyy jopa kuuteen asti illalla. |
| 13 | Customs and etiquette | Vantaa on monikulttuurinen kaupunki, jossa maahanmuuttajataustaisen väestön osuus on noin kymmenen prosenttia. Kaupungissa puhutaan lähes sataa äidinkieltä, ja vantaalaiset ovat kotoisin 140 eri maasta. Vain pieni osa heistä on pakolaisia. Vantaalaiset ovat tottuneet kulttuurien kirjoon ja suvaitsevaa käytöstä odotetaan myös vierailijoilta. Vantaan ravintoloissa, kaupoissa ja toreilla pätee sama tapakulttuuri kuin muuallakin Suomessa. |
| 14 | Population | 213,000 |
| 15 | Spoken languages | Suomi, ruotsi |
| 16 | Electrical | 220-240 V, 50 Hz. Pistokytkin C. |
| 17 | Phone calling code | +358 9 |
| 18 | Emergency number | 112 |